Hyvinkään kauppala


Asetus Hyvinkään kauppalan perustamisesta.

Suomen asetuskokoelma 78/1925.

Annettu Helsingissä, 21 päivänä helmikuuta 1925.

Sisäasiainministerin esittelystä määrätään täten, että se alue Hyvinkään pitäjää, joka käsittää Vaivaron perintötalon N:o 4 Arolammin kylässä, Marjamäen rälssitalon N:o 4, Ahdenkallion rälssitalon N:o 5 ja Juvanparikan rälssitalon N:o 6 Erkylän kylässä, paitsi viimeksimainittuun taloon kuuluvat maarekisteritilat R. N:ot 67 ja 68, sekä Hyvinkään kylästä Hyyppärän perintötalon N:o 13, Pikkusuon perintötalon N:o 14, Mattilan perintötalon N:o 18, Vanhamyllyn perintötalon N:o 19 ynnä Nikkilän perintötaloon N:o 1 kuuluvat maarekisteritilat R. N:ot 16, 18, 113, 114 ja 119 - 156, on, 1 päivästä tammikuuta 1926 lukien, erotettava Hyvinkään kunnasta eri kuntana olevaksi kauppalaksi nimeltään Hyvinkää. Tämä kauppala tulee toistaiseksi luettavaksi kirkollisessa suhteessa Hyvinkään seurakuntaan ja hallinnollisessa suhteessa Uudenmaan lääniin ja Helsingin kihlakuntaan sekä olemaan lainkäyttöön nähden asianomaisen kihlakunnanoikeuden alainen, jonka ohessa kauppalan hallitukseen ja hallintoon nähden on noudatettava mitä valtioneuvosto siitä määrää.

Tätä kaikki asianomaiset noudattakoot.

Helsingissä, 21 päivänä helmikuuta 1925.

Tasavallan Presidentti K. J. STÅHLBERG.

Sisäasiainministeri Gunnar Sahlstein.

Valtioneuvoston päätös Hyvinkään kauppalan ja Hyvinkään maalaiskunnan luokituksesta kielellisessä suhteessa

Suomen asetuskokoelma 79/1925.

Annettu Helsingissä, 21 päivänä helmikuuta 1925.

Sittenkun tänään on annettu asetus Hyvinkään kauppalan perustamisesta, on valtioneuvosto sisäasiainministeriön esittelyssä, nojautuen 1 päivänä kesäkuuta 1922 annetun kielilain 2 §:n 4 momenttiin, virallisen tilaston pohjalla määrännyt, että sanottu kauppala, joka on oleva eri kuntana, on, samoin kuin edelleen Hyvinkään maalaiskuntakin, vuosina 1926 - 1932 luettava valtakunnan suomenkielisiin virka- ja itsehallintoalueisiin.

Tätä kaikki asianomaiset noudattakoot.

Helsingissä, 21 päivänä helmikuuta 1925.

Sisäasiainministeri Gunnar Sahlstein.

Esittelijäneuvos Karl Modeen.

Kauppalat